भास्कर टीम | बेरमो
भास्कर टीम | बेरमो
आदिवासीमूलवासी संगठनों द्वारा आहूत झारखंड बंद का बेरमो में व्यापक असर रहा। जगह-जगह सड़कों पर टायर जलाकर सड़क जाम कर दिया गया। लंबी दूरी की बसें नहीं चली। कोयला की ट्रांसपोर्टिंग लोकल सेल की गाड़ियां नहीं चलीं। ज्यादातर जगहों पर बैंक, पेट्रोल पंप, स्कूल आदि बंद रहे। भारी संख्या में पुलिस बल गश्त लगाता रहा। इस दरम्यान फुसरो में आंदोलनकारी महेंद्र, विश्वनाथ, राजेश अर्जुन तथा रवि को गिरफ्तार किया गया। उन्हें देर शाम निजी मुचलके पर छोड़ दिया गया। उन्होंने कहा कि पूरे देश में स्थानीय नीति लागू है, लेकिन झारखंड की जनता के साथ छल हो रहा है। अविभाजित बिहार में स्थानीय नीति लागू थी, जिसे झारखंड बनते ही लागू होना चाहिए था, लेकिन आज तक इस मुद्दे पर टालमटोल जारी है। अब इसे बर्दाश्त नहीं किया जाएगा।
जिलेमें कई जगह बंद असरदार
दुगदा | दुगदा,दामोदा सहित आसपास के क्षेत्रों में बंद का व्यापक असर रहा। प्रायः सभी दुकानें बंद रही। सड़कों पर दोपहिया वाहन छोड़कर सवारी गाड़ियां नहीं चलीं। दुगदा के मुख्य मार्केट, न्यू मार्केट के दुकानदारों ने स्वतः अपनी-अपनी दुकानें बंद रखी। गांधीनगर में लोधरबेड़ा चौक पर मूलवासी संगठनों ने सड़क जाम कर दिया। मौके पर टेकलाल, वासुदेव, विनोद, दुर्गा, दीनू, राजेंद्र आदि ने अहम भूमिका निभाई। फुसरो तथा करगली में आंदोलनकारियों ने घूम-घूम कर बंद कराया। उन्होंने पुराना बीडीओ ऑफिस मोड़ तथा फुसरो ओवरब्रिज पर मार्ग अवरुद्ध कर दिया। इसे सफल बनाने में राजेंद्र, अशोक, हेमलाल, सुरेश, अमर, प्रदीप, सोहनलाल, धीरु, घनश्याम, प्रेमचंद, गोपाल, नेपाल आदि ने अहम भूमिका निभाई।
bho_Deva bho_Deva hin_Deva bho_Deva hin_Deva